Бургас. За шеста поредна година стартира инициативата "Бургас Рециклира". Повече от 60 доброволци влизат в училище, за да разкажат на първолаците забавно и нагледно как се появяват отпадъците и защо трябва да се рециклират, съобщиха от пресцентъра на общината. След като миналата година за първи път проектът излезе извън рамките на Бургас, този път, освен Поморие, в него се включват Черноморец и Ахелой. Спонсори на събитиетo са Vivacom, Time Heroes, Experian, Codefic и ЕкоПак. В продължение на месец екипът ще обиколи общо 12 училища - в Бургас това ще са: ОУ "Васил Априлов", ОУ "Александър Георгиев - Коджакафалията", СУ "Св. св. Кирил и Методий", ОУ "П.Р. Славейков", НУМСИ "Проф. П. Владигеров", ОУ "Св. Климент Охридски", ОУ "Елин Пелин", ОУ "Св. Княз Борис I". За втора поредна година в програмата ще се включат и училища извън града - това ще са: ОУ" Христо Ботев" - Поморие, ОУ "Христо Ботев" - Черноморец, ОУ "Христо Ботев" - Ахелой и СУ "Христо Ботев" - Сунгурларе.
Видео предизвикателство "АЗ ПАЗЯ ПРИРОДАТА".
Бургас Рециклира предизвиква всички деца в първи и втори клас в Бургаска област да заснемат кратък видеоклип (до 30 сек) на тема: "Аз пазя природата". В него могат да покажат как събират разделно отпадъци, преизползват/поправят различни вещи или други устойчиви практики у дома и навън. Родителите, трябва да публикуват видеоклипа във фейсбук събитието - Видео предизвикателство "Аз пазя природата", с хаштаг #бургасрециклира. За най-добрите и харесвани клипове, има награди осигурени от спонсорите. Те ще бъдат раздадени на финалното събитие на кампанията, на 11ти май, в училище Френе. Линк към събитието: https://www.facebook.com/events/796969254011862/
От 9.00 часа- събиране на спирката на Операта в Бургас. Почистване на дивия плаж "Липите" до Синеморец
От 18.30 часа Читалище "Хамалогика"- Прожекция на документалния филм с Джеръми Айрънс "TRASHED" (Бунище Земя)